b'\n_START_ARTICLE_\nKavos g\xc4\x97rimo ceremonija\n_START_PARAGRAPH_\nKavos g\xc4\x97rimo ceremonija (amhar\xc5\xb3 kalba: kariomon\xc2\xa0\xe2\x80\x93 \xe2\x80\x9ekavamed\xc5\xbeio lapai kartu\xe2\x80\x9c) yra svarbi Etiopijos ir Eritr\xc4\x97jos kult\xc5\xabros dalis. Kava yra si\xc5\xabloma, kai lankomasi sve\xc4\x8diuose ar per \xc5\xa1ventes.\n_START_SECTION_\nKavos gamyba\n_START_PARAGRAPH_\n\xc5\xbdalios kavos pupel\xc4\x97s yra skrudinamos kaitintuve su kar\xc5\xa1tomis anglimis. Pupel\xc4\x97ms apskrudus kiekvienam ceremonijos dalyviui yra suteikiama galimyb\xc4\x97 pauostyti aromating\xc5\xb3 d\xc5\xabm\xc5\xb3. V\xc4\x97liau pupel\xc4\x97s sumalamos medine piesta._NEWLINE_Kavos pupeli\xc5\xb3 milteliai suberiami \xc4\xaf special\xc5\xb3 ind\xc4\x85 ir verdami. Virimo puodai (jebena) da\xc5\xbeniausiai yra pagaminti i\xc5\xa1 molio. Kuomet kava pradeda burbuliuoti, pilamas \xc5\xa1altas vanduo i\xc5\xa1 kito indo atv\xc4\x97sinti jebenai ir v\xc4\x97l statoma atgal ant virimo ugnies iki kito tokio atvejo. \xc4\xae puod\xc4\x85 \xc4\xafstatomas filtras, kad nepraleist\xc5\xb3 kavos gr\xc5\xabdeli\xc5\xb3. Neretai filtrai b\xc5\xabna pagaminti i\xc5\xa1 arklio uodegos.\n_START_SECTION_\nPateikimas\n_START_PARAGRAPH_\n\xc5\xa0eimininkai pila kav\xc4\x85 i\xc5\xa1 indo pridengto pad\xc4\x97kliuku \xc4\xaf visus puodelius be sustojimo, kol visi puodeliai yra pilni. Ceremonija susideda i\xc5\xa1 trij\xc5\xb3 g\xc4\x97rimo rat\xc5\xb3. Paskutinis g\xc4\x97rimo ratas vadinamas bereka (b\xc5\xabti palaimintam). Prie kavos patiekiami skrudinti gr\xc5\xabdai bei saul\xc4\x97gr\xc4\x85\xc5\xbeos._NEWLINE_Kavos g\xc4\x97rimo ceremonijoje taip pat yra deginami smilkalai ar gumiarabikai._NEWLINE_Etiopijoje kavos g\xc4\x97rimas yra svarbi kult\xc5\xabros dalis. Moterys da\xc5\xbenai lankosi viena pas kit\xc4\x85 gerti kavos. Trukdyti tokius pasis\xc4\x97d\xc4\x97jimus yra prasto skonio \xc5\xbeenklas.'